CELEX: 62013TN0394
Language: fi
Date: 2013-08-02 00:00:00
Title: Asia T-394/13: Kanne 2.8.2013 — Photo USA Electronic Graphic v. neuvosto

21.9.2013   
            
            
               FI
            
            
               Euroopan unionin virallinen lehti
            
            
               C 274/22
            
         Kanne 2.8.2013 — Photo USA Electronic Graphic v. neuvosto
   (Asia T-394/13)
   2013/C 274/37
   Oikeudenkäyntikieli: englanti
   
      Asianosaiset
   
   
      Kantaja: Photo USA Electronic Graphic, Inc. (Beijing, Kiina) (edustaja: asianajaja K. Adamantopoulos)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 13.5.2013 annetun neuvoston täytäntöönpanoasetuksen (EU) N:o 412/2013 (EUVL L 131, s. 1) siltä osin kuin siinä otetaan käyttöön kantajaa koskeva polkumyyntitulli, ja
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi neljään kanneperusteeseen.
   
               1)
            
            
               Ensimmäinen kanneperuste, jonka mukaan komissio ja neuvosto (jäljempänä toimielimet) tekivät ilmeisen arviointivirheen sisällyttäessään pelkällä polyesterilla pinnoitetut keraamiset mukit tutkimuksen kohteena olevan tuotteen alaan.
            
         
               2)
            
            
               Toinen kanneperuste, jonka mukaan toimielimet laiminlöivät tasapuolisen vertailun tekemisen, kun ne ryhmittelivät pinnoitetut keraamiset mukit muiden kivitavaroita olevien pöytä- ja keittiöesineiden kanssa; tämä on polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 (EUVL L 343, s. 51; jäljempänä perusasetus) 2 artiklan 10 kohdan vastaista.
            
         
               3)
            
            
               Kolmas kanneperuste, jonka mukaan toimielimet rikkoivat perusasetuksen 3 artiklan 7 kohtaa, koska ne laiminlöivät tarkastella perusteellisesti sitä, mitä vaikutuksia Bundeskartellamtin (Saksan kilpailuviranomainen) tutkimilla kilpailunvastaisilla toimilla oli unionin tuotannonalan tilanteeseen. Kantaja väittää tältä osin, että toimielimet tekivät ilmeisen arviointivirheen, kun ne päättelivät, että kilpailunvastaisilla toimilla ei ollut vaikutusta mikro- ja makrotaloudellisiin indikaattoreihin.
            
         
               4)
            
            
               Neljäs kanneperuste, jonka mukaan toimielimet rikkoivat perusasetuksen 3 artiklan 2 kohtaa, koska ne eivät tarkastelleet puolueettomasti unionin tuotannonalan tilannetta. Kantaja väittää tältä osin, että toimielimet tekivät ilmeisen arviointivirheen, kun ne päättelivät, että kilpailunvastaisilla toimilla ei ollut vaikutusta mikro- ja makrotaloudellisiin indikaattoreihin.